Document ID: 31991R3092

ΚΑΝΟΝΙΣΜΟΣ (ΕΟΚ) αριθ. 3092/91 ΤΟΥ ΣΥΜΒΟΥΛΙΟΥ της 21ης Οκτωβρίου 1991 για την τροποποίηση του κανονισμού (ΕΟΚ) αριθ. 1307/85 που επιτρέπει στα κράτη μέλη να χορηγούν ενίσχυση στην κατανάλωση βουτύρου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας ότι το καθεστώς που καθιερώθηκε από τον κανονισμό (ΕΟΚ) αριθ. 1307/85 (3), όπως τροποποιήθηκε τελευταία από τον κανονισμό (ΕΟΚ) αριθ. 3232/90 (4), με το οποίο επιτρέπεται στα κράτη μέλη να χορηγούν ενίσχυση για το βούτυρο που προορίζεται για τελική κατανάλωση από ιδιώτες, λήγει στο τέλος της γαλακτοκομικής περιόδου 1990/91- ότι, για να αποφευχθεί μείωση της κατανάλωσης του βουτύρου, θα πρέπει να παραταθεί αυτό το καθεστώς ενίσχυσης για τη γαλακτοκομική περίοδο 1991/92- ότι, έχοντας υπόψη την κατάσταση της αγοράς, η μέγιστη ενίσχυση πρέπει να παρεμείνει αμετάβλητη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1307/85, τα έτη "1990/91" αντικαθίστανται από τα έτη "1991/92".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την έναρξη της γαλακτοκομικής περιόδου 1991/92. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 21 Οκτωβρίου 1991.

Labels: 3
17